cyanic-selkie/wikianc huggingface dataset:
Randburg
Geskiedenis
Die tipiese inwoner van Randburg is oor die algemeen meer welgesteld as die res van Johannesburg. Die area was as 'n wit woonbuurt geklassifiseer gedurende die Apartheid-era, maar na Apartheid het die omgewing meer multikulturele inwoners gelok, alhoewel die wit Engels- en Afrikaanssprekende inwoners steeds die meerderheid vorm.
Giftigheid
Enkele vergiftigings wat baie voorkom
Gas- en koolstofmonoksiedvergiftiging vind plaas wanneer koolstofmonoksied in die bloed aan die hemoglobien (die rooibloedselle wat suurstof in die bloed vervoer) verbind op die plek waar suurstof moet bind en sodoende die suurstofvervoer blokkeer. Die belangrikste bronne van hierdie gas is uitlaatgasse van enjins, kaggels wat sleg trek en steenkoolgas wanneer dit in 'n huis vir kook- en verhittingsdoeleindes gebruik word.
Randburg
Geskiedenis
Randburg is bekend vir sy oormaat winkelsentrums, insluitende Ferndale on Republic (voorheen bekend as Brightwater Commons), Crestasentrum, Northgate en die Randburg Square (voorheen bekend as die Sanlam Shopping Centre).
Giftigheid
Enkele vergiftigings wat baie voorkom
Die vervanging van steenkoolgas deur aardgas het 'n belangrike oorsaak van koolstofmonoksiedvergiftiging uitgeskakel. Vir aardgas is egter 4 keer meer suurstof tydens verbranding nodig as vir steenkool of steenkoolgas. Aardgasbranders wat swak ingestel is, kan ook nog deur onvolledige verbranding koolstofmonoksied afgee.
Randburg
Woonbuurte
Randburg het baie woonbuurte. Van die groteres is:
Giftigheid
Enkele vergiftigings wat baie voorkom
Tallium, wat as rottegif gebruik word, is dikwels by moord- en selfmoordpogings betrokke omdat dit maklik verkrygbaar is. Sianiedvergiftiging (onder meer deur blousuur) word gekenmerk deur die bitteramandelreuk van die pasiënt se asem, aangesien sianied die asemhalingsensieme rem. Die simptome van sianiedvergiftiging is krampe, baie vinnige asemhaling en die dood. Hoe dosisse slaapmiddels skakel die asemhalingsentrum in die brein af, waardeur die asemhaling stop en die dood volg.
Toksikologie
Toksikologie (die studie van gifstowwe en besoedeling) of gifkunde gee mens 'n begrip van die manier waarop gifstowwe die liggaam aantas, asook watter teenmiddel vir 'n besondere soort vergiftiging toegedien moet word. 'n Groot verskeidenheid teengiwwe word vandag gebruik: van melk tot serums wat van perde verkry word. Baie soorte teengif is dodelik giftig wanneer hulle in groot hoeveelhede toegedien word, die gebruik daarvan vereis aansienlike kennis en versigtigheid.
Die toksikologie bevat verskillende onderafdelings. Die geneesmiddeltoksikologie het uitsluitlik betrekking op die ongewenste werking van geneesmiddels of kombinasies daarvan. Die lewensmiddeltoksikologie is gerig op die gebruik van voedselbyvoegmiddels, waaronder bewaarmiddels en kleur- en smaakstowwe gereken word. Die besmetting van voedsel met bakterieë, waardeur voedselvergiftiging ontstaan, word ook ondersoek.
Die tipe vergiftiging word veroorsaak deur die giftige stowwe (toksiene) wat deur die bakterieë geproduseer word. Een van die bekendste en sterkste bakteriegifstowwe is botulien, wat geproduseer word deur Clostridium botulinum. Hierdie bakterium kom in voedsel voor, soos in geblikte groente wat onvoldoende gekonserveer is. Die vergiftiging (botulisme) word uitgeken aan buikpyne, braking en verlamming en kan dodelik wees weens asemhalingsprobleme of hartstilstand.
'n Ander tipe voedselvergiftiging word deur bakterieë van die genus Salmonella veroorsaak. Die toksiene wat deur hulle geproduseer word, veroorsaak maag- en dermsteurnisse. Mosselvergiftiging word veroorsaak deur saksitoksien, die produk van 'n eensellige organisme wat in die ingewande van die mossel kan voorkom en verlamming kan veroorsaak. Saksitoksien breek nie op by verhitting nie en geen teengif is daarvoor bekend nie. Omgewingstoksikologie waak oor die vergiftiging van die omgewing.
Daar word gepoog om die konsentrasie van nywerheidsgifstowwe, uitlaatgasse van voertuie en toksiese stowwe in riviere, ensovoorts, onder die MAC-waarde (maksimale toegestane waarde) te hou. Die terloopse en toevallige toksikologie het te doen met vergiftigings wat per ongeluk of weens die kriminele gebruik van gifstowwe plaasvind. Ongelukke waar kinders huishoudelike chemikalieë of geneesmiddels insluk, kom baie voor. Selfmoordpogings met (veral) 'n oordosis slaapmiddels tel ook hieronder.
Dosis
Alle Dinge sind Gift, und nichts ist ohne Gift; allein die dosis machts, daß ein Ding kein Gift sei. -- Paracelsus
Alle dinge is gif en niks is sonder gif; net die dosis bepaal of 'n ding geen gif is nie.
Galbraith Lowry Cole
Sir Galbraith Lowry Cole (1 Mei 1772 - 1842) was die vyfde Britse goewerneur van die Kaap die Goeie Hoop, opvolger van lord Charles Somerset en voorganger van sir Benjamin D'Urban.
Cole is in Ierland gebore. Hy dien eers as goewerneur van Mauritius van 1823 tot 1828 totdat hy na die Kaap die Goeie Hoop verplaas word. Tydens sy bewind vind belangrike gebeure plaas, waaronder die herverskyning van die eens verbode South African Commercial Advertiser, die stigting van die Suid-Afrikaanse Kollege (later die Universiteit van Kaapstad en SACS) en die bou van nuwe paaie, byvoorbeeld die pad deur die pas wat na Cole genoem is, die Sir Lowryspas.
In 1833 tree hy af en sterf nege jaar later.
Kaapse kiaat
Die Kaapse kiaat (Strychnos decussata) is 'n boom wat in Suid-Afrika groei in laagliggende streke in verskeie habitats vanaf die Wes-Kaap tot by Limpopo. Die boom is ook inheems in Kenia, Madagaskar, Malawi, Mosambiek, Somalië, Tanzanië, Zambië en Zimbabwe.
Marcusenius
Marcusenius is 'n genus van visse wat aan die familie Mormyridae behoort. Die genus is groot met 37 spesies in die genus en een kom in Suider-Afrika voor.
Spesie
Spesie wat hoort tot die genus:
Kaapse kiaat
Blomme en vrugte
Die blomme is effens assimmetries, vlesig en 1.5 cm in deursnee. Die skil is korserig en oranje tot rooi wanneer dit ryp is. Die bas en vrugte is blykbaar giftig as dit groen is.
Marilyn Ghigliotti
Marilyn Ghigliotti (gebore 10 Augustus 1961) is 'n Amerikaanse aktrise. Sy is bekend vir haar rolle in die rolprente Clerks (1994), Alien Armageddon (2011), Shooting Clerks (2016), en Rogue Warrior: Robot Fighter (2017).
Energiebewaring
Energiebehoud (of -bewaring) verwys na die vermindering van energieverbruik omdat daar minder gebruik gemaak word van 'n energiediens. Energie-bewaring verskil heeltemal van effektiewe energiegebruik – wat beteken daar word minder energie gebruik vir 'n ononderbroke diens. Om minder rond te ry is 'n 'n voorbeeld van energiebewaring. Om dieselfde afstand te ry met 'n motor wat beter brandstofverbruik lewer, is 'n voorbeeld van energie- doeltreffendheid. Energiebewaring – en doeltreffendheid is beide tegnieke van energie vermindering.
Alhoewel energiebewaring lei tot 'n vermindering in energiedienste, kan dit bydra tot verhoogde omgewingskwaliteit, nasionale sekuriteit, persoonlike finansiële sekuriteit en groter besparings. Dit staan aan die bopunt van die volhoubare energie hiërargie. Dit dra by tot die verlaging in energiekoste omdat dit die toekomstige uitputting van hulpbronne voorkom.
Energiebelasting
Sommige lande gebruik energie- of koolstofbelasting as motivering vir energiegebruikers om hul verbruik te verminder. Koolstofbelasting kan die verbruik verskuif na kernkrag en alternatiewe wat ander newe-effekte t.o.v. die omgewing en beperkinge meebring. Belasting op alle energieverbruik kan die energiegebruik oor die algemeen verminder terwyl die gevolge op die omgewing beperk word – gevolge wat voortspruit uit energieproduksie. Kalifornië maak gebruik van 'n gespreide energiebelasting waar elke verbruiker 'n basislyn energie-toelaag ontvang waarvan die belasting laag is. Indien die verbruik styg bo die basislyn, word die belasting dramaties vermeerder. Soortgelyke programme bied beskerming aan armer huishoudings terwyl verbruikers wat 'n hoë energieverbruik handhaaf meer belasting betaal.
Gebou ontwerp
Een van die vernaamste maniere om energiebewaring in geboue te verbeter is om 'n energie-oudit te doen. 'n Energie-oudit is 'n inspeksie en 'n analise van die energiegebruik- en vloei  vir energiebewaring in 'n gebou, proses of sisteem ten einde die energie-insette na die sisteem te verminder – sonder dat die uitset negatief geaffekteer word. Onlangse ontwikkelings in slimfoon toepassings het huiseienaars in staat gestel om  self relatief gesofistikeerde energie-oudits te doen.
Bouwerk tegnologie en slim meters stel besigheids – en industriële energiegebruikers in staat om 'n grafiese voorskou te kry van die impak wat hul energieverbruik op hul werkplek of huis kan hê. Gevorderde energie meting wat op 'n intydse basis geskied, kan mense help bespaar deur hul gedrag aan te pas. Wanneer passiewe sonenergieontwerpbeginsels gebruik word vir geboue, word vensters, mure en vloere gemaak om sonenergie op te vang, te stoor en te versprei. Hitte word versprei gedurende die winter en sonenergie  word afgewys in die somer. Dit staan bekend as passiewe sonontwerp of klimaatontwerp wat, anders as aktiewe sonverwarming, nie die gebruik van meganiese of elektriese toestelle behels nie.
Vervoer
In die VSA het die voorstedelike infrastruktuur ontwikkel gedurende 'n periode waarin daar vrye toegang was tot fossielbrandstowwe. Dit het aanleiding gegee tot 'n lewensstyl wat afhanklik is van vervoer. Sonering hervormings laat toe vir groter bevolkingsdigtheid en die planne vir stap en -fietsroetes kan 'n groot vermindering te weeg bring in die energie wat vir vervoer gebruik word. Groot korporasies gebruik telependelary wat 'n beduidende geleentheid skep vir die bewaring van energie aangesien talle Amerikaners dienswerk verrig vanaf hul tuistes en nie elke dag hoef werk toe te pendel nie.
Verbruikersgoedere
Verbruikers is dikwels nie ingelig oor die besparings wat energie-doeltreffende produkte meebring nie.'n Goeie voorbeeld hiervan is die energiebesparings wat verkry word wanneer tradisionele gloeilampe vervang word met moderne alternatiewe. Talle verbruikers koop goedkoper gloeilampe sonder om oorweging te skenk aan hul hoër energiekoste en korter lewensduur in vergelyking met moderne fluoresseer – en LED gloeilampe. Alhoewel hierdie energie-doeltreffende alternatiewe aanvanklik duurder is, bring dit groot besparings mee as gevolg van 'n langer lewensduur en lae energieverbruik. Die koste van LED lampe het oor die afgelope vyf jaar gedaal weens verbeterde tegnologie in halfgeleiers. Verskeie LED glampe kwalifiseer ook vir 'n korting wat die aankoopkoste vir die verbruiker verder verminder. Die Amerikaanse Departement van Energie beraam dat die algemene gebruik van LED beligting oor die volgende 20 jaar 'n besparing van nagenoeg $265 biljoen in VSA energiekoste kan meebring.
Die navorsing wat betrokke is by die bewaring van energie is dikwels te tydrowend en te duur vir die gemiddelde verbruiker – terwyl daar goedkoper produkte en tegnologie is wat fossielbrandstowwe gebruik. Sommige regerings en NSO's poog om die kompleksiteit te verminder met eko-etikette. Dit maak dit makliker om die verskille in energie-doeltreffendheid na te vors terwyl aankope gedoen word.
In warm klimate waar lugversorging gebruik word, plaas die gebruik van stowe, tuimeldroeërs en gloeilampe groot druk op verkoelingstelsels. Isolasie van toestelle en lae-energie toestelle stel minder hitte vry wat deur verkoeling verwyder moet word.
Dasseneiland
Dasseneiland is 10 km suidwes van Yzerfontein, Wes-Kaap in die Atlantiese oseaan. Die eiland is een van 34 ondersese berge langs die Weskus waarvan die spits bo die water uitsteek. Die eiland beslaan 'n oppervlakte van 222 ha met 'n lengte van 4,5 km, breedte van 2 km en 'n hoogste punt van 10 m bo seevlak.
Energiebewaring
Verbruikersgoedere
In koue streke plaas die verwarming van water en lug baie groot druk op huishoudelike energiegebruik. Huishoudings wat belê in nuwer tegnologie bring aansienlike energiebesparings te weeg. Hittepompe is 'n meer doeltreffende alternatief  as die gebruik van elektriese weerstand verwarmers om lug en water te verhit. 'n Verskeidenheid van kleredroeërs is beskikbaar en die klassieke wasgoedlyn gebruik geen huishoudelike energie nie. Natuurlike gas kondensasie watertenks en warm lug oonde verbeter doeltreffendheid meer as standaard skoorsteenmodelle. Hitteruilers word in nuwe huise ingebou wat hitte opvang van afvalwater of uitlaatlug in badkamers, waskamers en kombuise.
Dasseneiland
Geskiedenis
Die naam van die eiland is na aanleiding van die groot aantal dassies wat oorspronklik daar gewoon het. Jan van Riebeeck het ook baie robbe daar gevind gedurende 1654 toe hy besoek daar afgelê het. Die robbe is sedertdien deur jagters uitgeroei en vandag is die eiland die grootste broeiplek van die Kaapse pikkewyn. Daar is tans sowat 68 000 pikkewyne op die eiland. Daar kom ook watervoëls soos kormorante en witmalgasse voor.
Energiebewaring
Verbruikersgoedere
In beide warm en koue streke sal die lugdigte termies-geïsoleerde konstruksie van huise die effektiwiteit van 'n huis bepaal. Isolasie word gebruik om die vloei van hitte na  of van 'n huis te minimaliseer.
Energiebewaring in verskeie lande
Teen die einde van 2006 het die Europese Unie onderneem om sy jaarlikse verbruik van primêre energie met 20% te besnoei teen 2020. Die 'European Union Energy Efficiency Action Plan' was lank verwag. Direktief 2012/27/EU is gemik openergie doeltreffendheid.
Dasseneiland
Vuurtoring
Daar is 'n bemande vuurtoring op die eiland, wat sedert 1893 aktief is. Die vuurtoringwagter en sy gesin word elke ses weke per helikopter na die vasteland gebring vir 'n besoek.
Energiebewaring
Indië
Bureau of Energy Efficiency is 'n Indiese regeringsorganisasie wat sedert 2001 verantwoordelik is vir die bevordering van energie doeltreffendheid en bewaring.
Iran
Die Iranian Fuel Conservation Company in Iran is verantwoordelik vir die bevordering van energie doeltreffendheid en bewaring.DIe administrasie het die brandstof subsidies verminder met die hoof oogmerk om die effek van stygende energieverbruik op Iran se ekonomie teen te werk.
Japan
Energiebewaring is 'n vraagstuk in Japan sedert die 1973 oliekrisis. Alle oliegebaseerde brandstowwe word ingevoer en daarom ontwikkel hulle eielandse  .
Die Energy Conservation Center bevorder energie doeltreffendheid. Projekte soos die Top Runner Program  word gebruik om verbruiktoestelle te toets vir hul effektiwiteit en die bestes word as die standaard aanvaar.
Libanon
Sedert 2002 bevorder die  Lebanese Center for Energy Conservation (LCEC) die ontwikkeling van doeltreffende gebruike vir energie en die gebruik van hernubare energie op verbruikersvlak. Die oorspronklike projek het gevestig geraak as 'n onafhanklike, tegniese nasionale sentrum – maar geniet steeds die steun van die Verenigde Nasies se Ontwikkelingsprogram (Engels -UNDP).
Ballotina, Tulbagh
duimnael|regs|295px|Ballotina, geleë by Kerkstraat 43, Tulbagh, is omstreeks 1815 gebou vir die weduwee van ds. [[Hendrik Willem Ballot|H.W. Ballot.]] duimnael|regs|295px|Agterkant van die gebou.
Energiebewaring
Nieu-Seeland
In Nieu-Seeland is die  Energy Efficiency and Conservation Authority die regeringsagentskap wat verantwoordelik is vir die bevordering van energie doeltreffendheid – en bewaring. Die Energy Management Association of New Zealand is 'n lidmaatskap-gebaseerde organisasie wat die energie dienstesektor verteenwoordig. Die organisasie voorsien opleiding en akkreditasie dienste ten einde te verseker dat energie bestuursdienste geloofwaardig en betroubaar is.
Sri Lanka
Sri Lanka verbruik tans fossiel brandstowwe, hidrokrag, sonkrag windkrag en dendrokrag vir hul dag tot dag kragopwekking. Die Sri Lanka Sustainable Energy Authority speel 'n groot rol in die energie bestuur – en bewaring.
Ballotina, Tulbagh
Ballotina is 'n neoklassieke Kaaps-Hollandse huis by Kerkstraat 43, Tulbagh.
Die huis is omstreeks 1815 vir die weduwee van ds. Hendrik Willem Ballot, Tulbagh se NG leraar van 1803 tot sy dood in 1814, gebou. Dit is moontlik dat die vermaarde argitek Louis Thibault 'n aandeel gehad het aan die ontwerp van die huis met sy oorgroot skuimraamvensters en buitengewone dubbeldeur. Hy was verwant aan mev. Ballot en het waarskynlik hier tuisgegaan tydens die oprigting van Tulbagh se drosdy, 3 km die dorp uit op die Winterhoekpad.
Energiebewaring
Turkye
Turkye beoog om die hoeveelheid energie wat verbruik word per BBP te verminder met 20% teen die jaar 2023.
Ballotina, Tulbagh
In 1860 is 'n staatskool op Tulbagh gestig en word Ballotina ingerig om dit te huisves. Ná die inwyding van die nuwe kerk van die Tulbagh-gemeente in 1878 verskuif die skool na die Oude Kerk, maar twee jaar later terug na Ballotina. Hier bly dit tot 1905 toe die eerste volwaardige skoolgehou op die dorp gebou word. Die gebou was in gebruik as sodanig tot die aardbewing van 29 September 1969, toe dit gesloop moes word.
Intussen het die akademikus en kampvegter vir die bewaring van die inheemse Kaapse boustyl Mary Cook van 1950 tot 1970 in Ballotina gewoon. Selfs voor die aardbewing was die huis en gewel gevaarlik na aan ineenstorting; daarom het sloping ná die ramp na al uitweg gelyk. Tog het die restourasiekomitee besluit om dit te herstel en so is dit gestroop van toevoegings en moderniserings en die gewel verstewig. Die argitek Gawie Fagan het in 1973 die Suid-Afrikaanse Instituut van Argitekte se prys vir verdienstelikheid ontvang vir die restourasie van die gebou.
In 2011 is die huis weer gerestoureer en van 'n formele tuin tot teen aan die Kliprivier voorsien.
Energiebewaring
Asië- Pasifies
Ten spyte van die vooruitsig wat gestel word dat energie doeltreffendheid 'n onontbeerlike rol kan speel om energie aanvraag op koste-effektiewe wyse te besnoei, word net 'n klein deel van die ekonomiese potensiaal daarvan ontgin in Asië-Pasifies. Regerings het 'n reeks subsidies implementeer soos bv. kontant toelae, goedkoop krediet, belasting vrystellings en medefinansiering met openbare-sektor fondse ten einde energie doeltreffende inisiatiewe aan te moedig. Regerings in die Asië-Pasifiiese streek voorsien baie inligting asook etiketteer programme vir geboue,verbruikstoestelle en die vervoer – en industriële sektore. Inligtingsprogramme motiveer gedragsveranderinge, soos byvoorbeeld die Cool Biz program in Japan wat organisasies aanmoedig om lugversorging op 28 grade Celsius te stel en om werknemers toe te laat om informeel aan te trek in somermaande. Sien meer in Pacific Energy Summit.
Verenigde State
Die Verenigde State is tans die tweede grootste enkele verbruiker van energie – naas Sjina. Die U.S. Department of Energy kategoriseer nasionale energiegebruik in 4 sektore: vervoer; huishoudelik, kommersieël en industrieël.
Nigerië
Die Lagos – staatsregering moedig burgers aan om 'n energie bewaringskultuur aan te neem. Die Lagos State Electricity Board (LSEB)  staan aan die spits van 'n inisiatief getiteld “Conserve Energy, Save Money” onder die Ministerie van Energie en Minerale Hulpbronne. Dit behels interaksie met prominente persoonlikhede oor die onderwerp van energie bewaring. Oktober maand is energie bewaringsmaand en verbruikers kon in winkelsentrums gebruik maak van Sub-Sahara se eerste verbruikersgerigte energie toepassing waarmee huishoudelike energieverbruik bereken kan word.
Lys van lande volgens geletterdheidskoers
duimnael|regs|350px|Wêreldkaart van geletterheid volgens VN Menslike Ontwikkelingsverslag 2007/2008 duimnael|regs|350px|Wêreldkaart wat die Opvoedingsindeks volgens land aandui (VN Menslike Ontwikkelingsverslag 2007/2008)
Johan II van Portugal
Johan II (in Portugees, João II; Lissabon, 3 Maart 1455 – Alvor, 25 Oktober 1495) was van 1481 tot sy dood in 1495 die koning van Portugal. Onder sy heerskappy is die mag van die Portugese troon hervestig, nuwe lewe in die ekonomie geblaas en die verkenning van Afrika en die Ooste voortgesit.
Biografie
Johan was die seun van Alfons V van Portugal en Isabella van Coimbra. Sy eerste opdrag was om die mag van die adel in te perk en hy skroom nie om bloed in die proses te vergiet nie.
Op buitelandse gebied het hy kolonisasie voortgesit. Sodoende is die vesting Elmina in 1482 aan die Goudkus gestig. Dit het toegang verleen tot die goud van Wes-Afrika, wat Portugal se inkomste sou verdubbel. In 1483 bereik sy gesant Diogo Cam die Kongo.
In 1484 verwerp Portugal die idee van Christophorus Columbus om Indië vanaf die weste te bereik, omdat dit as onsinnig beskou is. Hiermee is 'n lang debat met Spanje begin, wat in 1494 op die Verdrag van Tordesillas uitgeloop het. Die verdrag het die (nog grotendeels onontdekte) wêreld gelykop tussen die Spanjaarde en die Portugese verdeel. 'n Noord-suid-lyn is 1 770 km wes van Kaap Verde getrek. Die land oos hiervan sou aan Portugal behoort, terwyl die land wes hiervan aan Spanje toegeken is.
Een van Johan II se belangrikste prestasies was Bartolomeu Dias se reis na die Kaap die Goeie Hoop in 1487/88. Die rykdom van Indië was nou binne bereik, en Vasco da Gama het vervolgens koers ingeslaan na Indië.
Johan II het in 1495 onder verdagte omstandighede gesterf (vermoede aan vergiftiging) en is deur Manuel ('n neef van hom) opgevolg.
Huwelik
Johan was getroud met Eleonora en was die vader van:
Verder het hy 2 buite-egtelike kinders gehad: Jorge (by Ana de Mendoça) en Brites (by Brites Anes). Nadat sy seun Alfons oorlede is, het Johan II probeer om Jorge 'n wettige nakomeling te maak, maar dit het misluk.
Brazosrivier
Die Brazosrivier (Engels: Brazos River, [ˈbræzəs], ; Spaans: Río de los Brazos de Dios, letterlik: "Die rivier van die arms van God") is 'n groot suidoos-vloeiende rivier in die Verenigde State. Die Brazosrivier het 'n lengte van 1 352 km en is ná die Coloradorivier die tweede grootste rivier wat geheel en al deur die Amerikaanse deelstaat Texas vloei.
Die Brazosrivier ontspring in die noorde van Texas, suid van die grens tot Oklahoma en vloei heeltyd in 'n suidoostelike rigting. In die noorde van Texas vloei dit deur Waco, die belangrikste stad langs die Brazosrivier. Verder suidoos mond die Brazosrivier naby Brazoria County in die Golf van Meksiko uit.
Die Brazosrivier, wat "arms" in Spaans beteken, is deur Spaanse ontdekkingsreisigers dikwels met die Coloradorivier verder suidwes verwar. Die Europese ontdekkers van dié twee naburige riviere het die huidige Coloradorivier Brazos de Dios genoem en die huidige Brazosrivier Coloradorivier, maar later is die twee riviere se name met mekaar omgeruil.
Leucandra rudifera
Leucandra rudifera is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1883 deur Poléjaeff.
Ford Motormaatskappy
Die Ford Motormaatskappy (gewoonlik na verwys as Ford en somtyds genoem FoMoCo) is 'n multinasionale korporasie wat motorvoertuie vervaardig. Die maatskappy is gestig deur Henry Ford in Dearborn, Michigan, Verenigde State van Amerika (waar die maatskappy se hoofkwartier is). Gedurende die hoogtepunt van die maatskappy se produksie in die 20ste eeu het Ford tesame met General Motors en Chrysler bekend gestaan as Detroit se "Groot Drie" motorvervaardigers, en het hulle Amerika se motormark gedomineer. Teen 2004 het Toyota Ford verbygesteek wat omset betref. Ford is steeds een van die wêreld se tien grootste korporasies volgens omset.
Ford het metodes vir grootskaalse vervaardiging van motors en grootskaalse bestuur van werkers bekendgestel byvoorbeeld die vervaardiging deur middel van vervoerbande. Henry Ford se kombinasie van baie effektiewe fabrieke, hoogsbetaalde werkers en lae pryse het vervaardiging gerewolusioneer.
Liu Xiaobo
Liu Xiaobo (刘晓波, Changchun, 28 Desember 1955 – Shenyang, 13 Julie 2017) was 'n Chinese menseregte-aktivis. Hy is in 2010 met die Nobelprys vir Vrede bekroon vir sy 'lang en vreedsame stryd om fundamentele menseregte in China'. Liu was ten tyde van die toekenning in die tronk; hy is op 8 Desember 2008 gearresteer en meer as 'n jaar later, op 25 Desember 2009, tot elf jaar gevangenisstraf gevonnis. Die rede hiervoor was sy betrokkenheid by die opstel van Handves 08, 'n manifes vir die demokratisering van China.
Tot 2008
Liu was 'n dosent in letterkunde aan 'n onderwyserkollege in Beijing. Aan die begin van die Tiananmen-protes in April 1989 was hy op 'n studiereis na die Verenigde State. Hy het na China teruggekeer en was op 4 Junie besig met 'n hongerstaking op die plein, die dag toe die betogings bloedig onderdruk is. Hy is op 6 Junie in hegtenis geneem en het 'n anderhalf jaar in die gevangenis deurgebring. Eers daarna het 'n geregshof hom skuldig verklaar, sonder om te verduidelik op watter gronde hy teregstaan. Die hof het hom onmiddellik daarna vrygelaat. Daarna is dit vir hom onmoontlik gemaak om artikels te publiseer waarin 'n politieke mening sou voorkom. Daarom het hy met 'n grootskaalse projek begin waarin hy al vyftienhonderd mense gevra het oor hul idees oor massakultuur. Liu verklaar dat die toegeeflike aard van daardie massakultuur 'n groot bedreiging vir die sosiale toekoms van China is. Hy het geskryf dat China “...'n groot pretpark geword het wat fokus op 'n middelmatigheid wat waarskynlik nêrens anders in die wêreld 'n gelyke het nie: ... Miskien het ons eendag demokrasie en vryheid, maar dan sal ons geen siel hê nie.”
Mimi Gianopulos
Mimi Gianopulos is 'n Amerikaanse aktrise. Sy is bekend vir haar rolle in die rolprente Moondance Alexander (2007) en What to Expect When You're Expecting (2012), en in die televisiereeks Baby Daddy (2012).
Solon
Solon (Grieks: Σόλων, c. 638 v.C.–558 v.C.) was 'n Atheense staatsman, wetgewer en digter. Hy word veral onthou vir sy voorgestelde wetgewing teen politiese, ekonomiese en morele verval in argaïese Athene. Sy hervormings was oor die korttermyn nie geslaagd nie, tog word die grondlegging van die Atheense demokrasie dikwels aan hom toegeskryf.
Chroom
Chroom is 'n chemiese element in die periodieke tabel met die simbool Cr en atoomgetal van 24.
Solon
Kennis van Solon word beperk deur die gebrek aan dokumentêre en argeologiese getuienis betrefffende Athene in die vroeë 6de eeu v.C.. Hy het vir plesier gedig, as patriotiese propaganda, en ter verdediging van sy grondwetlike hervormings. Sy werke oorleef slegs in fragmente, en blyk interpolasies van latere outeurs in te sluit. Dit is verder moontlik dat fragmente verkeerdelik aan hom toegeskryf word (sien Solon die hervormer en digter). Antieke outeurs soos Herodotos en Plutarchus is die vernaamste bronne van inligting, alhoewel hulle eeue na sy afsterwe oor Solon geskryf het — terwyl geskiedenis op hierdie tydstippe geensins 'n akademiese dissipline was nie (sien byvoorbeeld Anekdotes). Vierde-eeuse redenaars, soos Aischines, het geneig om aan Solon al hul eietydse, alhoewel veel latere, wette toe te dig. Argeologie onthul 'n skemering van Solon se era in die vorm van fragmentariese inskripsies, maar weinig verder. Vir sekere geleerdes bestaan ons 'kennis' van Solon en sy tye grootliks uit 'n fiktiewe konstruksie, gebaseer op onvoldoende getuienis terwyl ander vertrou dat daar oor 'n substansieële liggaam van werklike kennis beskik word. Solon en sy tye hou dan 'n besondere uitdaging in vir geskiedenisstudente as 'n toets van die beperkings en aard van historiese argumentering.
275
Die jaar 275 was 'n gewone jaar wat volgens die Gregoriaanse kalender op 'n Vrydag begin het. Dit was die 75ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Liu Xiaobo
Tot 2008
In 1995 was hy agt maande in gevangeniskap. In 1996 beland hy weens sy kritiek op die regering drie jaar in 'n arbeidskamp. So 'n arbeidshervormingsbesluit is 'n beslissing van die kantoor van openbare veiligheid in China, wat nie 'n regter behels nie. Toe hy in 1999 vrygelaat word, het die internet in China beskikbaar geword. Waar Liu op buitelandse vriende vertrou het om sy artikels te faks, het hy nou 'n kuberandersdenkende geword. Hy noem die internet God se geskenk aan China. .
Chroom
Kenmerkende eienskappe
Chroom is 'n staalgrys, harde, blink metaal wat 'n hoë glans verkry met polering, smelt met moeite en vlek met tyd.
Liu Xiaobo
Tot 2008
In 2003 is hy verkies tot president van die Chinese afdeling van die internasionale skrywersorganisasie PEN. Liu is ook 'n digter. Baie van sy gedigte word opgedra aan sy vrou Liu Xia, soos die gedig "Vir Xia" uit 1997, toe hy in 'n heropvoedingskamp was: Gee my een druppel reën / laat die betonvloer skyn / gee my een ligstraal / wat wys wat die weerlig wil / Vertel my een woord / en jy maak hierdie deur oop / waardeur die nag huis toe kan gaan.
Chroom
Kenmerkende eienskappe
Die mees algemene oksidasietoestande van chroom is +2, +3, en +6 met +3 as die mees stabiele toestand. +4 en +5 is relatief skaars. Chroomverbindings met die +6 oksidasietoestand is baie kragtige oksideermiddels.
Liu Xiaobo
Arrestasie in 2008
Einde 2008 was Liu een van die inisieerders van die teks van Handves 08, 'n manifes wat gevra het vir 'n nuwe grondwet met die beskerming van menseregte. Die ope brief het driehonderd ondertekenaars gehad, waaronder regters, akademici, onderwysers, skrywers en enkele lede van die Kommunistiese Party van China. Later sou die getal ondertekenaars tot meer as tienduisend groei. Vryheid vorm die kern van alle universele regte, insluitend vryheid van uitdrukking, publikasie, geloof, beweging, assosiasie en vergadering. Menseregte word nie deur die staat toegestaan nie, dit is regte wat almal vanaf geboorte geniet. Demokrasie beteken dat die regering deur die mense verkies word. Die manifes is wêreldwyd op 10 Desember 2008, Menseregtedag, bekend gemaak.
Isotope van oganesson
Die chemiese element oganesson (Og), met ’n atoommassa van ongeveer 289 u, het geen stabiele isotope nie en word dus as ’n radioaktiewe element beskou. Daar is nog net een isotoop bekend: 294Og, wat in 2006 die eerste keer gevorm het. Die isotoop het ’n halfleeftyd van 890 mikrosekondes.
La Liga
La Liga (Spaans: [la ˈliɣa]; letterlik: "die Liga"; weens borgskapredes ook bekend as La Liga Santander) is die hoogste sokkerafdeling in Spanje. Twintig klubs speel in hierdie professionele sokkerliga. Elke klub speel twee keer per seisoen teen mekaar, met een weg-, en een tuiswedstryd. Die kampioen en naaswenner plaas hulleself vir die Supercopa de España (die Spaanse Superbeker) en vir die UEFA Champions League. Die plekke drie en vier plaas hulleself ook vir die Champions League en die vyfde plek sal in die UEFA Europa League speel. Teen die einde van die seisoen word die onderste drie spanne afgeskuif na die Secunda División (tweede vlak of divisie van Spaanse sokker). Al die 20 La Liga-spanne en die 22 Segunda División-spanne kwalifiseer saam sekere spanne uit die Segunda División B, Tercera División en Divisiones Regionales vir die Copa del Rey (Spaans vir: "Koningsbeker"). Die La Liga-wenner en die Copa del Rey-wenner sal dan om die Supercopa de España ("Superbeker van Spanje") meeding.
Chroom
Kenmerkende eienskappe
Chroom(0) is onstabiel in suurstof en produseer onmiddellik 'n dun oksiedlagie wat ondeurdringbaar is tot suurstof en beskerm sodoende die onderliggende metaal.
Gregorio Allegri
Gregorio Allegri (c. 1582 – 7 Februarie 1652) was 'n Romeinse komponis.
Chroom
Kenmerkende eienskappe
Chroom is 'n antiferromagneet met rondloperantiferromagnetisme en spindigtheidsgolwe.
Aanwendings
Gebruike van Chroom:
Geskiedenis
In 1761, het Johann Gottlob Lehman 'n oranjerooi mineraal in die Oeralgebergte ontdek wat hy Siberiese rooilood genoem het. Nadat die mineraal aanvanklik verkeerdelik as 'n loodverbinding met seleen en ysterkomponente daarin geïdentifiseer is, is daar bevind dat die materiaal inderwaarheid loodchromaat (PbCrO4) was, en staan tans as die mineraal krokoïet bekend.
In 1770 het Peter Simon Pallas dieselfde plek as Lehmann besoek en die rooi "loodmineraal" gevind wat uitstekende eienskappe gehad het as 'n verfpigment. Die gebruik van Siberiese rooilood as 'n verfpigment het daarna vinnig ontwikkel. 'n Helder geel kleurstof wat ook van krokoïet vervaardig is, het baie gewild geword.
In 1797 het Nicolas- Louis Vauquelin verskeie monsters van krokoïeterts ontvang. Hy het chroomoksied (CrO3) daaruit verkry deur krokoïet met soutsuur te vermeng. In 1798 het Vauquelin ontdek dat hy metallieke chroom kon berei deur die oksied in 'n houtskooloond te verhit. Hy het ook die teenwoordigheid van spoorhoeveelhede chroom in edelgesteentes soos robyn en smarag vasgestel.
Tydens die 1800's is chroom hoofsaaklik as 'n verfkomponent gebruik maar tans is die hoofgebruik daarvan vir metaallegerings (85%), met die oorblywende vraag wat in die chemiese nywerheid, vir vuurvaste materiale en in smelterye gebruik word.
Chroom verkry sy naam uit die Griekse woord chroma wat kleur beteken, vanweë die vele kleurryke verbindings wat daaruit voorberei kan word.
Biologiese rol
Trivalente chroom is 'n noodsaaklike spoormetaal en word vereis vir die behoorlike metabolisme van suiker in mense. Chroom tekorte kan die doeltreffendheid van insulien beïnvloed met betrekking to die beheer van die suikerbalans. Anders as ander noodsaaklike spoormetale is chroom nie gevind in 'n metalloproteïen met biologiese aktiwiteit nie. Om hierdie rede bly die funksionele basis vir die behoefte aan chroom in die menslike dieet steeds onbekend. Glukose weerstandigheidsfaktor (GWF) chroom word verkoom as 'n voedselaanvulling. Daar word beweer dat die sterkste mineraal is om die omskakelingsproses van suiker na energie aan te help voordat dit na ongewenste vet in die liggaam omgesit word. Chraampikolinaat is die mees algemeen gebruikte sintetiese aanvulling om wanbalanse in glukose metabolisme "reg te stel".
Verspreiding
Chroom word ontgin as chromieterts(FeCr2O4). Chroom word kommersieel voorberei deur die verhitting van die erts in die teenwoordigheid van aluminium of silikon. Rofweg die helfte van die wêreldwye chromiet erts produksie kom uit Suid-Afrika. Kasakstan, Indië en Turkye produseer ook noemenswaardige hoeveelhede. Baie onbenutte neerslae bestaan en is hoofsaaklik in Kasakstan en Suidelike Afrika geleë. Ongeveer 15 miljoen ton bemarkbare chromieterts is in 2000 geproduseer wat na ongeveer 4 miljoen ton ferrochroom ter waarde van rofweg 2.5 miljard V.S.A dollar.
Al is suiwer chroomneerslae baie skaars is die metaal al in suiwer vorm ontdek. Die Udachnaya myn in Rusland produseer monsters van die suiwer metaal. Die myn is 'n kimberlietpyp ryk aan diamante en die reduserende omgewing daarvan het gehelp om beide elementêre chroom en diamante te produseer.
Verbindings
Kaliumdichromaat is 'n kragtige oksideermiddel en is die verbinding wat by voorkeur gebruik word vir die skoonmaak van laboratorium glasware wat organiese materiale bevat het. Chroomgroen is die groen oksied van chroom, Cr2O3, wat gebruik word in emalje verf en die kleur van glas. Chroomgeel is 'n helder geel pigment, PbCrO4, wat deur verwers gebruik word.
Chroomsuur het die hipotetiese struktuur H2CrO4. Chroom of dichroomsuur word in die natuur aangetref nie, maar hulle anione word wel in 'n verskeidenheid verbindings aangetref. Chroomtrioksied, CrO3, die suur anhidried van chroomsuur, word industrieel as "chroomsuur" bemark.
Isotope
Chroom in die natuur bestaan uit 3 stabiele isotope; 52Cr, 53 en 54Cr met 52 wat die meeste voorkom (83.789% natuurlike verspreiding). 19 radio-isotope is geëien met die mees stabiele daarvan 50Cr met 'n halfleeftyd van meer as 1.8x1017 jaar en 51Cr met 'n halfleeftyd van 27.7025 dae. Die oorblywende radio-aktiewe isotope het halfleeftye van minder as 24 uur en die meerderheid hiervan het halfleeftye van korter as 'n minuut. Hierdie element het ook 2 meta-toestande.
Chroom-53 is die radiogeniese vervalproduk van 53Mn. Chroom se isotoopinhoud kom tipies in kombinasie met mangaan isotoopinhoud voor en het al toepassings gevind in isotoopgeologie. Mn-Cr isotoopverhoudings versterk die teoretieë oor die vroeëre geskiedenis van die sonnestelsel soos afgelei uit 26Al en 107Pd. Variasies in die 53Cr/52Cr en Mn/Cr verhoudings in verskeie meteoriete dui op 'n aanvanklike 53Mn/55Mn verhouding wat daarop dui dat die Mn-Cr isotope onderhewig was aan in-situ verval van 53Mn in planetêre liggame. 53Cr verskaf dus verdere bewys dat nukleosintetiese prosesse plaasgevind het net voor die vorming van die sonnestelsel.
Die isotope van chroom wissel in atoomgewig vanaf 43 ame (43Cr) tot by 67 ame (67Cr). Die primêre vervalmodus voor die mees algemene stabiele istotoop, 52Cr, is elektronvangs en die primêre modus daarna is betaverval.
Voorsorgmaatreëls
Chroom-metaal en chroom(III)verbindings word nie normaalweg as 'n gesondheidsgevaar beskou nie, maar chroom(VI)verbindings kan toksies wees indien dit per mond ingeneem word. Die noodlottige dosis van giftige chroom(VI)verbindings is ongeveer 'n halwe teelepel van die stof. Die meeste chroom(VI)verbindings veroorsaak irritasie van die oë, vel en neusmembrane. Kroniese blootstelling aan chroom(VI)verbindings kan permanente oogskade veroorsaak indien dit onbehandeld gelaat word. Daar is vasgestel dat Chroom(VI) 'n menslike karsinogeen is. Blootstelling aan giftige chemiese heksavalente chroom in drinkwater vorm die basis van die rolprent Erin Brokovich.
In 1958 het die Wêreldgesondheidsorganisasie 'n maksimum toelaatbare konsentrasie van 0.05 milligram per liter (mg/L) vir Chroom(VI) in drinkwater aanbeveel op grond van gesondheidsvrese. Aangesien chroomverbindings gebruik word/was in kleurstowwe en verwe, asook vir die looiery van leer, word hierdie verbindings dikwels in die grond en grondwater by nywerheidsterreine gevind, wat skoonmaak en herstelaksies vereis.
Morabaraba
duimnael|Die bordraamwerk Morabaraba is 'n tradisionele twee-speler strategie bordspel. Dit staan ook as Mlabalaba, Mefuvha, Tsoro, Mbau en Mhele bekend en word oral in Afrika gespeel. Morabaraba is soortgelyk aan die Europese bordspel Nine Men's Morris, met die byvoeging van diagonale en meer stukke.
Reëls en speelwyse
Morabaraba is toeganklik, maklik om te leer en spelle kan vinnig gespeel word – maar die spel behels diepgaande strategiese en taktiese aspekte. Alhoewel Morabaraba op spesiaalvervaardigde borde (of op rekenaars) gespeel kan word is dit eenvoudig genoeg dat 'n bord maklik op 'n rots of in die sand gekrap kan word en muntstukke of klippies kan as stukke gebruik word, of enige ander voorwerp wat tot die doel sal tree. Die spel word as volg gespeel:
Liu Xiaobo
Arrestasie in 2008
Twee dae tevore is Liu tuis deur veiligheidsagente weggeneem. Slegs sewe maande later, in Junie 2009, het die polisie in Beijing Liu se aanhouding erken. Hy is op 10 Desember 2009 formeel aangekla vir die aanhitsing om die staat omver te werp. Diplomate van verskillende ambassades wou sy verhoor bywoon, maar dit is nie toegelaat nie. Op 25 Desember is Liu tot elf jaar gevangenisstraf gevonnis. Die verhoor duur twee uur en Liu se advokate het hoogstens veertien minute tyd gekry om vir sy belang te pleit. Ander ondertekenaars van Handves 08 is ook gevangenisskap opgelê. In die laaste openbare verklaring wat hy voor sy skuldigbevinding, 23 Desember 2009, toegelaat is om te maak, het hy gesê: "Ek het geen vyande nie en ek voel geen haat nie. .... Ek hoop dat ek die heel laaste individu sal wees wat onderdruk word in die eeue-lange inkwisisie van China en dat niemand ná my gestraf sal word vir sy woorde nie. Vryheid van uitdrukking is die fondament van menseregte, die wortel van die mensdom, die moeder van die waarheid. Die uitskakeling van vryheid van uitdrukking vertrap menseregte, versmoor die mensdom, onderdruk die waarheid."
Liu is in Liaoning in die noordooste van China, die streek waar hy vandaan kom, in die tronk geplaas. Sy vrou mag hom een uur per maand daar besoek. In September 2011 is hy toegelaat om die tronk te verlaat, sodat hy by sy pa se begrafnis kon wees.
Politieke reaksies
Die Amerikaanse regering het reeds in Desember 2009 sy kommer oor die tronkstraf vam Liu uitgespreek.
Nobelprys vir Vrede
Liu is in Januarie 2010 genomineer as 'n kandidaat vir die Nobelprys vir Vrede deur onder andere Václav Havel en Desmond Tutu. Daar was 'n ope brief van meer as honderd vooraanstaande Chinese aktiviste wat die kandidatuur van Liu ondersteun het. Perry Link, een van die beroemdste Amerikaanse sinoloë, het oor die moontlike toekenning van die prys gesê: "Na my mening sou die groot belang van so 'n huldeblyk wees om miljoene Chinese mense te ondersteun, beide in die Volksrepubliek en daarbuite, met die die idee dat China meer is as net die Kommunistiese Party." Die Chinese regering het die Noorse Nobelkomitee vooraf gewaarsku om nie die prys aan Liu Xiaobo toe te ken nie.
Veertien Chinese in ballingskap, waaronder voormalige politieke gevangenes, het die moontlike toekenning van die Vredesprys in 'n brief teengestaan omdat Liu te "gematig" vir die regime sou wees en die gevange ondersteuners van die Falun Gong "in die steek gelaat" het. Volgens hulle het die komitee geswig onder die druk van Beijing deur 'n andersdenkende te kies wat met die regering wil saamwerk.
Op 8 Oktober 2010 het die Noorse Nobelpryskomitee die toekenning van die Nobelprys vir Vrede aan Liu Xiaobo aangekondig. Dit lui in 'n verduideliking: China se nuwe status bring toenemende verantwoordelikheid. China is skuldig aan die oortreding van verskillende internasionale verdrae waaronder sommige wat die land onderteken het, en ook bepalings oor politieke regte in sy eie wetgewing. ... Liu Xiaobo is al meer as twee dekades verbind tot fundamentele menseregte, ook in China. ... Die veldtog vir universele menseregte word deur baie Chinese mense gevoer, sowel binne as buite die land. Weens die ernstige straf wat hom opgelê is, het Liu die prominentste simbool van hierdie verbintenis geword.
Nog nooit tevore het 'n inwoner van die Volksrepubliek China 'n Nobelprys ontvang nie. Die veertiende Dalai Lama, in ballingskap, word in 1989 met die Nobelprys bekroon, enkele maande na die onderdrukking van die studentedemonstrasies in Beijing.
2005 Hongaarse Grand Prix
Die 2005 Formule Een Hongaarse Grand Prix is op 31 Julie 2005 op die Hungaroringrenbaan in Mogyoród, Boedapest Hongarye gehou.
Liu Xiaobo
Reaksies
Na die seremonie het die destydse Amerikaanse president Barack Obama betoog vir die onmiddellike vrylating van Liu Xiaobo. Hy het hom 'n oortuigende en dapper verdediger van menseregte en demokrasie genoem.
2005 Hongaarse Grand Prix
Dit was die dertiende ren van die kampioenskapseisoen. Kimi Räikkönen in 'n McLaren - Mercedes het die wedren gewen.
Liu Xiaobo
Reaksies
Die Chinese regering het gesê die toekenning is onwelvoeglik en het gesê dat " ... Liu 'n misdadiger is wat sy vonnis moes uitdien. ... Liu se bedrywighede is in teenstelling met die doelstellings van die Nobelprys."
In 2011 is die wêreldwye lesing aan Liu Xiaobo gewy. Die wêreldlees is 'n inisiatief van Peter-Weiss-Stiftung, gebaseer in Berlyn, wat op 20 Maart 2006 die eerste wêreldlesing op die "Politieke Leundag" gereël het. Op 20 Maart word werk deur die digter Liu in meer as 60 stede en verskillende lande wêreldwyd aangebied. Die oproep Freedom for Liu Xiaobo is deur meer as 700 skrywers wêreldwyd, waaronder bekende skrywers soos Nobelpryswenners J. M. Coetzee, Nadine Gordimer, Herta Müller, Elfriede Jelinek, asook Breyten Breytenbach, Eliot Weinberger, Salman Rushdie, Vikram Seth, Mario Vargas Llosa, Wolf Biermann en Dave Eggers onderteken.
Direkte gevolge
Op die dag van die aankondiging het China die Noorse ambassadeur Svein Saether by die Ministerie van Buitelandse Sake ingeroep, waar die ontevredenheid met die Nobelprys-toekenning uitgespreek is. Terselfdertyd het die Noorse minister van Buitelandse Sake Erik Lahnstein met die Chinese ambassadeur in Oslo gepraat. Chinese diplomate het dit die vorige week reeds duidelik gemaak dat 'n moontlike toekenning aan Liu skadelike gevolge vir Noorweë sou hê. Die Noorse handelsafvaardiging wat tydens die aankondiging in China was, het egter geen impak op die handel met China verwag nie.
In China self het die media byna geen aandag geskenk aan die toekenning van die Nobelprys nie. Buitelandse kanale soos CNN wat deur sommige mense in China ontvang kan word, het swart geword tydens beriggewing oor die Nobelprys. Desondanks is die aankondiging in verskillende Chinese stede gevier, waarna die polisie tientalle aanhangers gearresteer het.
Liu Xia, vrou van Liu Xiaobo, is deur die Chinese polisie weggeneem en uit Beijing weggeneem. Voordat sy vertrek, het sy aan 'n verslaggewer van Radio Free Asia gesê dat sy meegedeel is dat sy na haar man geneem word, maar sy het gevrees dat sy buite Beijing in huisarres geplaas sou word.
Nóg Liu Xiaobo, nóg sy vrou Liu Xia, en sy broers is toegelaat om die Nobelprys in Oslo van te ontvang nie. Die owerhede het ook baie druk op ambassadeurs geplaas om nie op 10 Desember na die seremonie te gaan nie. 'n Alternatiewe vredesprys is in China ingestel: die Konfusius-prys vir vrede.
Siekte en afsterwe
Nadat terminale lewerkanker by Liu Xiaobo gediagnoseer is, is hy op 26 Junie 2017 deur die Chinese owerhede na 'n hospitaal in Shenyang oorgeplaas. Sy wens om in 'n ander land as China te sterf, is nie toegestaan nie. Liu is op 13 Julie 2017 op 61-jarige ouderdom aan die siekte oorlede. Sy as is twee dae later op die see versprei. Volgens vriende wou die Chinese owerhede verhoed dat sy graf 'n fokuspunt van protes word. Naas Carl von Ossietzky was Liu Xiaobo die tweede vredespryswenner wat in aanhouding gesterf het.
Moroka Swallows
Moroka Swallows is 'n sokkerspan in Soweto, Johannesburg, wat in die ABC Motsepe Liga speel. Die span speel sy tuiswedstryde in die Dobsonville-stadion (kapasiteit: 24 000 toeskouers). In 1965 het hulle die nasionale titel gewen.
Yzerfontein
Yzerfontein is 'n vakansiedorp aan die Weskus van Suid-Afrika aan die Atlantiese Oseaan en is gewild onder branderplankryers. Die dorp het in 1937 ontstaan toe die Katzfamilie die plaas Yzerfontein gekoop en die grond in woonerwe onderverdeel het. Die naam is ontleen aan 'n fontein wat in 'n ysterklipformasie ontspring.
Die dorp het 'n 25 km lange strand, die langste ononderbroke strand in Suid-Afrika. Daar is 'n restaurant wat inheemse disse bedien. Dit kan te voet of per grondpad bereik word.
Die dorp is geleë langs die bekende Weskus- Nasionale Park, en volstruise, slange, dassies en selfs bokkies word hier aangetref. Seevoëls en duikers maak hulself tuis in die dorp en broei hul kleintjies uit op Meeurots, 'n klein eiland in die baai, en Dasseneiland. Walvisse kom paar en kalf in die baai. Hulle kan van Junie tot Desember besigtig word.
NG gemeente Merweville
links|270px|duimnael|Ds. [[Pieter van der Merwe het die NG kerk Merweville se hoeksteen op 24 Januarie 1914 gelê. Die argitek was Folkert Wilko Hesse.]] duimnael|regs|200px|Ds. [[Pieter van der Merwe, die leraar van die moedergemeente Beaufort-Wes na wie Merweville genoem is.]]
Die NG gemeente Merweville is 'n gemeente van die Nederduitse Gereformeerde Kerk in die Groot-Karoo.